|  |  |  |
| --- | --- | --- |
| ที่ มท ๐๘๑๙.2/ว  |   | กรมส่งเสริมการปกครองท้องถิ่นถนนนครราชสีมา เขตดุสิต กทม. ๑๐๓๐๐ |

 กันยายน ๒๕๖4

เรื่อง ขอความร่วมมือควบคุม กำกับ ดูแล การดำเนินกิจการตลาดในการปฏิบัติตามมาตรการป้องกัน การแพร่ระบาดของโรคติดเชื้อไวรัสโคโรนา 2019 (COVID – 19) อย่างเคร่งครัด

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมอนามัย ด่วนที่สุด ที่ สธ ๐๙๔๕.๐๔/๖๔๘๕

 ลงวันที่ ๗ กันยายน ๒๕๖๔ จำนวน ๑ ชุด

 ด้วยกรมอนามัย ขอความร่วมมือส่งเสริม สนับสนุน และกำกับติดตามการดำเนินงานขององค์กรปกครองส่วนท้องถิ่น เพื่อปฏิบัติให้เป็นไปตามแนวทางปฏิบัติและกฎหมายว่าด้วยการสาธารณสุข ประกอบด้วย แนวทางการบังคับใช้มาตรการตามกฎหมาย กรณีมีการระบาดของโรคติดเชื้อไวรัสโคโรนา 2019 (Coronavirus Diseese 2019 (COVID-19)) ในตลาด และกิจการประเภทอื่น ๆ ตามกฎหมายว่าด้วยการสาธารณสุข และแนวทางปฏิบัติสำหรับตลาดและเจ้าหน้าที่ผู้ปฏิบัติงาน เพื่อกำกับ ติดตาม และประเมินผลในการปฏิบัติ ตามมาตรการป้องกันการแพร่ระบาดของโรคติดเชื้อไวรัสโคโรนา 2019 (COVID-19)

 ในการนี้ กรมส่งเสริมการปกครองท้องถิ่น ขอความร่วมมือจังหวัดแจ้งองค์กรปกครองส่วนท้องถิ่น ดำเนินการควบคุม กำกับ ดูแลกิจการตลาดในการปฏิบัติตามมาตรการป้องกันการแพร่ระบาดของโรคติดเชื้อไวรัสโคโรนา 2019 (COVID-19) อย่างเคร่งครัด และประเมินผลการปฏิบัติตามมาตรการของผู้ดำเนินกิจการตลาด รายงานผลต่อคณะกรรมการสาธารณสุขจังหวัด ตลอดจนสื่อสารและประชาสัมพันธ์สร้างความรู้ ความเข้าใจให้กับประชาชนและผู้ประกอบกิจการในการปฏิบัติตามมาตรการป้องกันการแพร่ระบาดของโรคติดเชื้อไวรัส โคโรนา 2019 (COVID-19) ในการใช้บริการตลาดอย่างทั่วถึง ทั้งนี้ สามารถดาวน์โหลดเอกสารสิ่งที่ส่งมาด้วยได้ที่ https://qrgo.page.link/taoum หรือ QR CODE ท้ายหนังสือฉบับนี้

 จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น



ร.อสถ....................................
ผอ.กสธ. ...............................
หน.กง.สส..............................

เจ้าหน้าที่...............................

กองสาธารณสุขท้องถิ่น

กลุ่มงานส่งเสริมสุขภาพ
โทรศัพท์ ๐-๒๒๔๑-๗๒๒๕ / 08 1174 3738

ผู้ประสานงาน : นางสาวสุจิตรา ดาวเรือง

 นายจักรพงษ์ สุขใส